Прэмія Сьвятланы Навумавай

**Прэмія Сьвятланы Навумавай** заснавана ў 2011 годзе ў гонар беларускага палітоляга і паліттэхноляга Сьвятланы Навумавай (1956—2011), адной са стваральніц грамадзянскай кампаніі «Гавары праўду».

Заснавальнікі прэміі — грамадзкае аб’яднаньне «Гавары праўду» і супольнасьць экспэртаў у сфэры палітыкі.

Першая цырымонія ўручэньня прэміі адбылася ў 2012 годзе. Цырымонія заўсёды праводзіцца 1 сакавіка, у дзень нараджэньня Сьвятланы Навумавай. Акрамя прэміі, ляўрэаты атрымліваюць мэдаль і ганаровы дыплём

## Намінацыі
Прэмія ўручаецца ў наступных намінацыях:
* Палітыка (для маладых палітыкаў ва ўзросьце да 35 гадоў, іншая назва — «Надзея года»)
* Палітычная навука
* Палітычная журналістыка
* Дадатковыя намінацыі: грамадзянскі ўчынак, задума году

Права намінаваць на прэмію маюць аўтары артыкулаў і навуковых прац, беларускія палітыкі, навукоўцы, журналісты і арганізацыі (палітычныя партыі, НДА, творчыя арганізацыі). Варта адзначыць, што аргакамітэт мае права ўводзіць дадатковыя намінацыі.

Ляўрэаты вызначаюцца журы шляхам галасаваньня. У журы ўваходзяць вядомыя палітыкі, навукоўцы, журналісты, у тым ліку заснавальнікі «Гавары праўду». У 2020-м годзе дадаткова праводзілася галасаваньне сярод карыстальнікаў сацыяльных сетак.

## Ляўрэаты
2012 год:

* Сьвятлана Калінкіна, шэф-рэдактар «Народнай Волі» (палітычная журналістыка);
* Валерыя Касьцюгова, праект «Беларускі Штогоднік» (палітычная аналітыка);
* Анастасія Палажанка, «Малады Фронт» (палітыка, «надзея года»)

2013 год:

* Андрэй Пачобут, «Gazeta Wyborcza» (палітычная журналістыка);
* Аляксандар Класкоўскі, кіраўнік аналітычных праектаў БелаПАН (палітычная аналітыка);
* , лідэр нефармальнага аб’яднаньня «Zмена» (палітыка, «надзея году»)

2014 год:
* Зьміцер Лукашук, «Еўрарадыё» (палітычная журналістыка);
* Іна Рамашэўская, Беларускі інстытут рэформы і трансфармацыі публічнага адміністраваньня (палітычная аналітыка);
* Аксана Самуйлава, каардынатар «Гавары праўду» па Магілеўскай вобласьці (палітыка, «надзея году»);
* Пляцоўка «talaka.by» (новая намінацыя «задума году»)

2015 год:
* Зьміцер Галко, «Новы час» (палітычная журналістыка);
* Юры Дракахруст, «Радыё Свабода» (палітычная аналітыка);
* Алег Корбан, лідэр грамадзкага аб’яднаньня «Альтэрнатыва» (палітыка, «надзея году»);
* Дабрачынны праект KaliLaska («задума году»)
2020 год:

* Арцём Шрайбман, TUT.BY (палітычная журналістыка);
* Андрэй Паротнікаў, экспэрт па пытаньнях бясьпекі і абароннай палітыкі праекту Belarus Security Blog (палітычная аналітыка);
* Сьцяпан Пуціла (NEXTA) (новая намінацыя «палітычнае блёгерства»)
*  пад Берасьцем (грамадзянская ініцыятыва, «задума году»)

## Меркаваньні
Уладзімер Дунаеў, старшыня агркамітэту прэміі, былы прарэктар ЭГУ:Прэмія Навумавай — гэта рэдкі ў нашым жыцьці прыклад інструмэнта памяці. Ён важны не толькі таму, што не дае забыць годнага чалавека, але і таму, што прымушае памятаць пра тыя маральныя імпэратывы, якім павінны падпарадкоўвацца і палітыка, і журналістыка, і палітычная навука. Гэта тыя сфэры, у якіх Святлана Андрэеўна была адметнай фігурай і ў якія імкнулася прыўнесьці больш прыстойнасьці і сумленнасціСьвятлана Калінкіна, шэф-рэдактар «Народнай Волі», ляўрэат прэміі 2012 году ў намінацыі «Палітычная журналістыка»:Я атрымлівала за сваё жыцьцё шмат усялякіх прэмій. Але ўпершыню атрымала прэмію на сваёй роднай зямлі, у Беларусі. І я вельмі рада гэтаму 

## Крыніцы

## Вонкавыя спасылкі

Навумава
Катэгорыя:Зьявіліся ў 2011 годзе